**ΕΛΛΗΝΙΚΗ ΔΗΜΟΚΡΑΤΙΑ**

Εικόνα που περιέχει σκίτσο/σχέδιο, τέχνη, τέχνη με γραμμές, εικονογράφηση

Περιγραφή που δημιουργήθηκε αυτόματα

**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΔΙΕΘΝΩΝ & ΔΗΜΟΣΙΩΝ ΣΧΕΣΕΩΝ**

Ιερά Οδός 75, 118 55, Αθήνα

Πληροφορίες: Αλίκη-Φωτεινή Κυρίτση, Ράνια Χιντιρίδου

Tηλ.: 210 5294845, 4841

Διεύθυνση ηλεκτρονικού ταχυδρομείου:

[public.relations@aua.gr](mailto:public.relations@aua.gr)

Αθήνα, 15 Μαΐου 2023

**ΔΕΛΤΙΟ ΤΥΠΟΥ**

**To Γεωπονικό Πανεπιστήμιο Αθηνών κατατάσσεται στο 8.3% των κορυφαίων Πανεπιστημίων παγκοσμίως.**

Οι Πρυτανικές Αρχές του Γεωπονικού Πανεπιστημίου Αθηνών είναι στην ευχάριστη θέση να ενημερώσουν την Πανεπιστημιακή κοινότητα και την ελληνική κοινωνία ότι σύμφωνα με πρόσφατη έρευνα που έχει δημοσιεύσει το [Κέντρο Παγκόσμιων Πανεπιστημιακών Κατατάξεων - Center for World University Rankings (CWUR](https://cwur.org/)), το Γεωπονικό Πανεπιστήμιο Αθηνών συμπεριλαμβάνεται για το έτος 2023 στην κατάταξη του 8.3% των καλύτερων Πανεπιστημίων στον κόσμο. Η κατάταξη βασίστηκε στην αποτίμηση και βαθμολόγηση 20.531 πανεπιστημίων παγκοσμίως, από τα οποία ξεχώρισαν τα καλύτερα 2.000.

Η μεθοδολογία του Κέντρου Παγκόσμιων Πανεπιστημιακών Κατατάξεων - Center for World University Rankings (CWUR) χρησιμοποιεί για την ως άνω κατάταξη επτά (7) αντικειμενικούς και ισχυρούς δείκτες, ομαδοποιημένους στους εξής τέσσερις (4) τομείς:

1. Την Ποιότητα της Εκπαίδευσης (Quality of Education), η οποία υπολογίζεται από τον αριθμό των αποφοίτων, οι οποίοι έχουν διακριθεί σε ακαδημαϊκό επίπεδο σε σχέση με το μέγεθος του Πανεπιστημίου [25%],
2. Την Απασχόληση των Αποφοίτων (Alumni Employment), η οποία υπολογίζεται από τον συνολικό αριθμό των αποφοίτων που κατέχουν θέση CEO, στις κορυφαίες εταιρείες παγκοσμίως σε σχέση με το μέγεθος του Πανεπιστημίου [25%],
3. Την Ποιότητα της Σχολής (Quality of Faculty), η οποία υπολογίζεται από τον αριθμό των καθηγητών και των ερευνητών, οι οποίοι έχουν κερδίσει σημαντικά διεθνή βραβεία, έπαθλα και μετάλλια [10%],
4. Την Ερευνητική Επίδοση (Research Performance), η οποία αποτιμάται με βάση τους κάτωθι τέσσερις (4) δείκτες, λαμβάνοντας το 40% της συνολικής βαθμολογίας:

* Το Ερευνητικό Προϊόν, το οποίο αποτυπώνει τον συνολικό αριθμό των ερευνητικών άρθρων [10%]. Τα ερευνητικά τεκμήρια αντλούνται από τους πίνακες Science Citation Index Expanded, Social Sciences Citation Index και Arts & Humanities Citation Index που περιλαμβάνονται στη βάση Web of Science,
* Την Ποιότητα των Δημοσιεύσεων, η οποία υπολογίζεται από τον αριθμό των ερευνητικών άρθρων που βρίσκονται σε περιοδικά κορυφαίας βαθμίδας [10%]. Τα περιοδικά επιλέγονται από το Clarivate Analytics’ Journal Citation Reports (JCR), το οποίο κατατάσσει σε επίπεδο σημαντικότητας επιστημονικά περιοδικά από 23 βασικούς επιστημονικούς τομείς,
* Την Επιρροή, μετρούμενη από τον αριθμό των ερευνητικών εργασιών που εμφανίζονται σε υψηλής επίδρασης περιοδικά [10%],
* Τις Ετεροαναφορές, οι οποίες υπολογίζονται από τον αριθμό των υψηλής επίδρασης ερευνητικών άρθρων [10%].

Ως εκ τούτου, το Γεωπονικό Πανεπιστήμιο Αθηνών κατατάσσεται ως εξής:

|  |  |  |  |  |  |  |
| --- | --- | --- | --- | --- | --- | --- |
|  | | ΘΕΣΗ ΚΑΙ ΕΠΙΔΟΣΗ ΣΥΜΦΩΝΑ ΜΕ ΤΟΝ ΠΙΝΑΚΑ ΚΑΤΑΤΑΞΗΣ  *Center for World University Rankings (CWUR)*  2023 | | | | |
| ΠΑΓΚΟΣΜΙΑ ΘΕΣΗ | ΓΕΩΓΡΑΦΙΚΗ ΘΕΣΗ (ΕΥΡΩΠΗ) | | ΘΕΣΗ ΣΤΗΝ ΕΛΛΑΔΑ  (ΓΕΝΙΚΗ ΚΑΙ  ΣΤΟΝ ΤΟΜΕΑ ΕΡΕΥΝΗΤΙΚΗΣ ΕΠΙΔΟΣΗΣ) | ΓΕΝΙΚΗ ΕΠΙΔΟΣΗ | ΕΡΕΥΝΗΤΙΚΗ ΕΠΙΔΟΣΗ | ΠΑΝΕΠΙΣΤΗΜΙΟ |
| 1685 | 562 | | 10 | 67.1 | 1611 | ΓΕΩΠΟΝΙΚΟ  ΠΑΝΕΠΙΣΤΗΜΙΟ  ΑΘΗΝΩΝ |

Πηγή: Ιστοσελίδα Κατάταξης Center for World University Rankings: <https://cwur.org/2023.php>